Document ID: 32005R1238

32005R1238
L 200/22
JURNALUL OFÍCIAL AL UNIUNII EUROPENE
REGULAMENTUL (CE) NR. 1238/2005 AL COMISIEI
din 28 iulie 2005
de modificare a Regulamentului (CE) nr. 85/2004 de stabilire a standardelor de comercializare pentru mere
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1) în special articolul 2 alineatul (2),
întrucât:
(1)
Regulamentul (CE) nr. 85/2004 al Comisiei (2) prevede inter alia o micșorare a dimensiunii minime la 1 august 2005, identică cu dimensiunea prevăzută de standardul Comisiei Economice pentru Europa a Națiunilor Unite (CEE/ONU) FFV-50.
(2)
Introducerea în standardul CEE/ONU FFV-50 a unui criteriu de maturitate bazat pe conținutul de zahăr a fost propusă Grupului de lucru pentru standardele de calitate ale produselor agricole al CEE/ONU.
(3)
Dimensiunea minimă constituie un criteriu de maturitate, trebuie studiată posibilitatea de a integra cât mai bine aceste două criterii de maturitate în standardul de comercializare pentru mere.
(4)
Acest studiu trebuie realizat pe durata a cel puțin trei ani de comercializare, ar trebui amânată aplicarea reducerii dimensiunii după 1 iunie 2008, iar dispozițiile tranzitorii privind calibrarea trebuie prelungite până la 31 mai 2008.
(5)
Cu toate acestea, ar trebui protejată încrederea legitimă a comercianților care au încheiat contracte de baza prezumției de aplicare de la 1 august 2005 a noilor standarde privind reducerea dimensiunii.
(6)
Din motive de claritate, trebuie precizat că, atunci când se utilizează o denumire comercială pentru a vinde un produs, trebuie de asemenea menționat numele soiului sau sinonimul.
(7)
Au apărut anumite erori în lista de soiuri menționate în apendicele la standard.
(8)
Regulamentul (CE) nr. 85/2004 trebuie modificat în consecință.
(9)
Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
ADOPTĂ PREZENTUL REGULAMENT:
Articolul 1
Regulamentul (CE) nr. 85/2004 se modifică după cum urmează:
1.
La articolul 2 prima teză, „31 iulie 2005” se înlocuiește cu „31 mai 2008”.
2.
La articolul 4 al doilea paragraf, „1 august 2005” se înlocuiește cu „1 iunie 2008”.
3.
Anexa se modifică în conformitate cu anexa la prezentul regulament.
Articolul 2
Prezentul regulament intră în vigoare la 1 august 2005.
Cu toate acestea, comercianții care au încheiat contracte, considerate satisfăcătoare de autoritățile din statele membre, înainte de 1 august 2005, pe baza dispozițiilor de la punctul III al doilea și al treilea paragraf din anexa la Regulamentul (CE) nr. 85/2004, pot comercializa merele care fac obiectul respectivelor contracte în conformitate cu dispozițiile paragrafelor menționate anterior.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 iulie 2005.

Labels: 3
17